Brand by Krugersdorp-fabriekArgieffoto Twee mense het Donderdag geringe brandwonde opgedoen en drie persone moes vir rookinaseming behandel word ná ŉ brand by ŉ fabriek in Krugersdorp, Gauteng. “ŉ Hidrolise pyp het glo uit ŉ masjien losgekom en ŉ olielekkasie veroorsaak,” het Chitra Bodasing, ŉ woordvoerder van ER24, gesê. “Die olie het op ŉ smeltkroes gespat en die brand veroorsaak.” Paramedici het ook drie mense vir rookinaseming behandel. “Slegs een persoon moes na ŉ hospitaal geneem word vir verdere behandeling.” Plaaslike owerhede ondersoek die voorval.